钦定古今图书集成/明伦汇编/氏族典/第474卷 > 《廖用贤尚友录》 > 戴若思
## 钦定古今图书集成/明伦汇编/氏族典/第474卷 > 《廖用贤尚友录》 > 戴若思

按《晋书戴若思传》，“若思，广陵人也。祖烈，吴左将军。父
昌，会稽太守。若思少好游侠，遇陆机赴洛，遂与其徒
掠之。若思登岸指麾，机在舫屋上遥谓之曰：‘卿才器
如此，乃复作劫邪’？若思感悟，因投剑就之。机与言，深
加赏异，遂定交焉。举孝廉入洛，机荐之，除沁水令，不
就。后转东海王越军谘祭酒，出补豫章太守。以讨贼”
有功，赐爵秣陵侯。元帝召为镇东右司马。中兴建，为
中护军，出为都督兖、豫、幽、冀、雍、并六州诸军事。至合
肥，而王敦举兵还镇京都。寻而王师败绩，敦收而害
之，谥曰“简。”